Malherbe Uitgewers-Publishers - Ria Richards
Die Vroue van Meerlaagte
Mariska vier haar 20ste verjaarsdag saam met vriende by 'n jolplek in die stad. Sy kom laatnag met 'n vreemde man by die huis aan wat met sy motorfiets geval het. Ansa help die vreemdeling om die sny in sy wang te ontsmet en verbind sy beseerde been.
Die geheimsinnige John en sy klein boerboel bly die nag op Meerlaagte oor. 'n Dag word 'n maand, 'n Maand word drie maande. Een oggend is John net weg. Die enigste teken dat hy op Meerlaagte gebly het, is 'n totsiens briefie en die pap bek boerboel wat hy agtergelaat het. En agt maande later, is Nadine gebore.
Die Van Sandwyk vroue ontmoet Schalk Odendaal in 'n komiese situasie een oggend in 'n restaurant. Ansa kan die man nie verdra nie, maar Mariska het ander planne met die aantreklike, blonde argitek. Sonder dat Ansa weet, nooi Mariska Schalk en sy vriende Meerlaagte toe vir die naweek.
Die hart wat die Ysprinses vir 28 jaar sorgvuldig bewaar het, verloor sy gedurende die naweek terwyl die jolige klomp dit op Meerlaagte geniet. Tog vertrou sy Schalk glad nie. Die een oomblik soen hy haar aan die brand, die volgende oomblik vra hy uit oor Mariska. Dis duidelik dat die man sy eie agenda het met die twee Van Sandwyk sussies.
Nog 'n kans op 'n nuwe beginNog 'n kans op 'n nuwe begin
Na twee mislukte huwelike en 'n dogter wat haar verag, het die drie en vyftigjarige Esta Coulson nooit kon droom dat die dag wat sy in die Kaap land, haar hele lewe sou verander nie.
Terwyl Esta by haar niggie kuier, ontmoet sy Lance Damian. Die Spanjaard slaan haar voete onder haar uit die oomblik wat sy in sy donker oë kyk. Hy laat haar vir die eerste keer in haar lewe soos 'n ware vrou voel. Maar... Sy keer vir die vale om haarself intoom te hou in die man se teenwoordigheid, sy dra te veel bagasie met haar saam om 'n man weer naby haar toe te laat.
Iets gebeur dan wat haar vrymaak van die las en veragting wat sy al die jare soos 'n vernietigende kankergewas met haar saamgedra het. Dit laat haar besef sy het nog 'n kans gekry in die lewe. 'n Kans op 'n nuwe begin.
Uitgegee deur ander Uitgewers
Rieks. My suster se dogter noem my Hoendertjie (maar dis 'n lang storie)
Op 'n plot tussen Springs en Delmas
Liefdesfiksie/ Tienerverhale/ Kinderstories
Jacobsdal, tot die ouderdom van 8
Vanderbijlpark, tot op 16
Daarna Pretoria -waar ek getroud is.
Ek glo nie my grootwordjare het enige invloed op my skryfwerk gehad nie.
My eerste ernstige skryfpoging het Desember 2005 begin na 'n rugoperasie, maar my boek is eers in 2008 gepubliseer.
Die filmster, Jes Naude, besluit om 'n rukkie te gaan ontspan op haar erfplaas. Sy was egter baie lank laas op die plaas en het nooit rekening gehou met Theuns Anderson wat tans die plaas by haar huur nie.
Die man is duidelik glad nie beïndruk met haar ontydige besoek nie en hulle stamp koppe vanaf dag een.
Maanligliefde (LAPA - 2008)
Liefdesvrug uit die Paradys (LAPA - 2008)
Net 'n knippie liefde (LAPA - 2009)
Liefde met permissie (LAPA - 2010)
Vier magiese woorde (LAPA - 2013)
My hart se keuse (LAPA - 2017
Geheime van die porseleinkat (Groenheide Boeke - 2015)
Uitgelewer (Publishing World SA - 2017)
Daar is ook 'n klompie van my kortverhale in saamgestelde bundels
Sonder lesers is ek niks. Waarom skryf ek, as niemand dit gaan lees nie? Al sê net één: Dankie, ek het jou boek geniet, is dit genoeg aanmoediging om aan te hou skryf.
Waaraan werk jy volgende?
'n Liefdesfiskie, Tienerverhaal en Kortverhale-bundel is tans by Malherbe Uitgewers vir publikasie. Ek stel ook Die Boekehuis-bundels saam en help voornemende skrywers met hulle manuskripte.
Chanette Paul, Kristel Loots, Sophia Kapp, Annelie Botes, Deon Meyer
Tuinmaak, verf op lap, maak feetjiehuisies en sommer al swat vir my lekker is.
En natuurlik is ek verslaaf aan Malherbe: Die Boekehuis se skryfblad, tot frustrasie van Manlief en my kinders...
Op silwer vleuels – geskryf deur Susana M. Liqua (baie jare gelede)
Ek het nooit gehou van lees nie. Nadat ek daai boek gelees het, het die leesgogga my gebyt. Nou lees ek als wat voorkom.
Gorrelpyp, ja! So 40 jaar gelede. Dit was 'n kortverhaal met die titel: Deur dik en dun – getik op 'n oudtydse tikmasjien. Ek het dit nou die dag tussen 'n klomp ou dokumente in 'n tas herontdek en my amper doodgelag toe ek dit weer lees – getippex en al. G'n wonder Rooirose het dit aan my teruggestuur saam met 'n briefie wat lees: Jammer, jou storie word ongelukkig nie aanvaar vir publikasie nie...
Ek het 'n hele paar halfklaar manuskripte op my rekenaar. Liefdesverhale, tienerverhale en kinderstories. Haak ek vas by een storie, werk ek aan 'n ander een. Ek kan ure na mense sit en luister, veral in publieke plekke. Partykeer sê iemand iets, of iets snaaks gebeur, dan word dit by my stories ingewerk. Oral het ek potlood en papier. My karakters klim self tussen die lyne in en maak hulle eie stories. Soms kom maak 'n karakter my in die middel van die nag wakker, dan skryf ek sy/haar storie sommerso in die donkerte.
Vir my gaan skryf nie om roem nie. Ek skryf uit my hart en omdat dit vir my lekker is, daarom wil ek graag hê my lesers moet my boeke geniet. Gee asseblief terugvoer nadat julle gelees het. (Positief of negatief). Dit beteken geweldig baie vir enige skrywer.